झारखंड में नक्सली हमले में 10 मरे  
झारखंड के चतरा में एक नक्सली हमले में 10 जवान सहित दो गांव वालों की मौत हो गई। नक्सलियों के हमले में निर्दलीय सांसद इंदर सिंह नामधारी बाल-बाल बच गए।
झारखंड के चतरा में एक नक्सली हमले में 10 जवान सहित दो गांव वालों की मौत हो गई। नक्सलियों के हमले में निर्दलीय सांसद इंदर सिंह नामधारी बाल-बाल बच गए। नक्सलियों ने लातेहार में सांसद के काफिले को निशाना बनाकर तीन बम विस्फोट किए और गोलीबारी भी की। इस हमले में झारखंड पुलिस के 8 जवानों की मौत हो गई है। फायरिंग में दो ग्रामीणों की भी मौत हुई है। नक्सलियों ने मारे गए जवानों के हथियार भी लूट लिए।  नक्सलियों ने लातेहार के छिपा दोहर गांव में एक रेलवे ट्रैक को विस्फोट कर उड़ा दिया। विस्फोट कोलकाता−रांची−दिल्ली मेन लाइन पर किया गया जिसके कारण कई ट्रेनों की आवाजाही पर असर पड़ा है। नक्सलियों ने शनिवार से दो दिन का भारत बंद बुलाया है। बंद माओवादी नेता किशन जी के मुठभेड़ के विरोध में बुलाया गया है।